Document ID: 32002R1525

Komission asetus (EY) N:o 1525/2002,
annettu 26 päivänä elokuuta 2002,
Keski- ja Itä-Euroopan maiden kanssa tehtyjen Eurooppa-sopimusten mukaisesti neuvoston asetuksissa (EY) N:o 1727/2000, (EY) N:o 2290/2000, (EY) N:o 2433/2000, (EY) N:o 2434/2000, (EY) N:o 2435/2000 ja (EY) N:o 2851/2000 säädetyn siipikarjanliha- ja muna-alan järjestelmän soveltamista koskevista yksityiskohtaisista säännöistä ja asetusten (ETY) N:o 2699/93 ja (EY) N:o 1559/94 kumoamisesta annetun asetuksen (EY) N:o 1899/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Unkarin Eurooppa-sopimuksessa määrättyjen tiettyjen maatalousmyönnytysten mukauttamisesta autonomisina siirtymätoimenpiteinä 29 päivänä heinäkuuta 2002 annetun neuvoston asetuksen (EY) N:o 1408/2002(1), ja erityisesti sen 1 artiklan 3 kohdan,
sekä katsoo seuraavaa:
(1) Komission asetuksessa (EY) N:o 1899/97(2), sellaisena kuin se on viimeksi muutettuna asetuksella (EY) N:o 1043/2001(3), säädetään Eurooppa-sopimuksissa määrätyn siipikarjanliha- ja muna-alan järjestelmän soveltamista koskevista yksityiskohtaisista säännöistä.
(2) Asetuksessa (EY) N:o 1408/2002 säädetään tiettyjen Unkarista peräisin olevien siipikarjanliha- ja muna-alan tuotteiden kiintiöiden, joissa kannetaan alennettua tullia, suorasta hallinnoinnista, kun kyseisiä tuotteita tuodaan Euroopan unionin alueelle.
(3) Näin olen olisi lopetettava ennakolta myönnettyihin todistuksiin perustuva kiintiön hallinnointi.
(4) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1899/97 seuraavasti:
1) Korvataan 1 artiklan ensimmäinen kohta seuraavasti: "Tuontitodistus on esitettävä tuotaessa tämän asetuksen liitteessä I säädettyjä tuotteita asetuksissa (EY) N:o 2290/2000, (EY) N:o 2433/2000, (EY) N:o 2434/2000, (EY) N:o 2435/2000 ja (EY) N:o 2851/2000 vahvistettujen järjestelmien mukaisesti."
2) Poistetaan liitteessä I oleva A osa.
2 artikla
Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä elokuuta 2002.

Labels: 3
15
17
18